கேள்வி: இரத்ன மல்லர் - ஆட்சி பற்றி விளக்கவும்.
பதில்: 1482-இல் இவரின் தந்தை இறந்த பிறகு, இவரும் இவரது சகோதரர்களும் கூட்டாக ஆட்சி செய்ய முயன்றனர். இருப்பினும், இரத்ன மல்லர் ஒரு சுதந்திர ஆட்சியாளராக மாற முடிவு செய்து, 1484 ஆம் ஆண்டில் காட்மாண்டு தலைநகராகக் கொண்டு காந்திபூர் இராச்சியத்தை உருவாக்கினார். காத்மாண்டுவிற்கு காஷ்மீர் முஸ்லிம் வர்த்தகர்களை அழைத்த முதல் நேபாள மன்னர் இவர்தான். இவரது அண்ணன் இராய மல்லர் பக்தபூர் மன்னராக இருந்தார். இரத்ன மல்லரும் சிறிது காலம் லலித்பூர், நேபாளம் ஆட்சி செய்தார். மேலும் பால்பா இராச்சியத்தின் உதவியுடன் தாகூரி நிலப்பிரபுக்களின் கிளர்ச்சியையும், போட்டியாவையும் அடக்கினார். இரத்ன மல்லரின் ஆட்சிக் காலத்தில்தான் மிதிலை பிரதேசம் மற்றும் தென்னிந்தியா சேர்ந்த துறவிகள் , இந்து மற்றும் பௌத்த மதகுருமார்கள் வழக்கமாகக் கொண்டிருந்த நீதிமன்ற விவகாரங்களில் முக்கியத்துவம் பெறத் தொடங்கினர். இவர் இன்றைய சிட்லாங்கில் உள்ள உள்ளூர் செப்புச் சுரங்கங்களைப் பயன்படுத்தி செப்பு நாணயங்களை விநியோகித்தார். இவர் 38 ஆண்டுகள் ஆட்சி செய்தார். இவரது மரணத்திற்குப் பிறகு 1520 இல் இவரின் மகன் சூர்ய மல்லர் பதவியேற்றார்.